કચ્છ જિલ્લા પ્રાથમિક શિક્ષક સમાજનાં પ્રમુખ રામસંગજી જાડેજા, મહામંત્રી ભૂપેશ ગોસ્વામી તથા કાર્યાધ્યક્ષ હરદેવસિંહ જાડેજાનાં જણાવ્યા અનુસાર, રાષ્ટ્રીય તથા રાજ્ય સંગઠન દ્વારા પ્રાથમિક શિક્ષકોનાં વિવિધ પડતર પ્રશ્નો જેવા કે જુની પેન્શન યોજના પુનઃ ચાલુ કરવા, સાતમા પગારપંચનો સંપૂર્ણ અમલ કરવા, સી. સી. સી. પરીક્ષાની મુદ્તમાં વધારો કરવા, પ્રથમ ઉચ્ચત્તર પગાર ધોરણમાં ૪૨૦૦ ગ્રેડ પે આપવા સહિતની માંગણી સાથે લડતનો તબક્કાવાર કાર્યક્રમ જાહેર કરાયો હતો.